**Pályázati kiírás**

a Lixid Project Kft által támogatott

Csíki Sör Manufaktúra Ösztöndíjprogramra

**2019-2020-as tanév - második félév**

# A kiírás tárgya

A jelen kiírás során két külön ösztöndíj kerül kiosztásra a Csíki Sör Manufaktúra keretében végzendő szakmai gyakorlaton részvevő hallgatók számára a következő szakterületek szerinti megoszlásban:

* 2 negyedéves környezetmérnöki szakos hallgató.

Mind a két ösztöndíj öt hónapra szól (februártól-júniusig). Az ösztöndíjak értéke 600 ron/hó/fő.

# A cél

A Csíki Sör Manufaktúra ösztöndíjprogram fő célja ösztönözni a szakmai gyakorlatban elért kimagasló eredményeket és honorálni az elméleti tudás gyakorlatba történő alkalmazását.

# A pályázat benyújtásának határideje: 2020. 01. 28, 13,00 óra

# A pályázatok benyújtásának módja és helye:

Az ösztöndíj szabályzat mellékletét képező pályázati űrlapot személyesen kell leadni a Karrier és Pályázati felelősnél (114/B iroda) nyomtatott betűs kézírással kitöltve és aláírva.

# Ki pályázhat

A jelen kiírás és a mellékelt szabályzat értelmében : „Pályázhat minden olyan negyedéves környezetmérnöki képzésben résztvevő hallgató, aki a Lixid Project Kft. által működtetett Csíki Sör Manufaktúra üzemében végzi szakmai gyakorlatát.

# Feltétel

Az ösztöndíj kifizetése a Csíki Sör Manufaktúra keretében végzendő szakmai gyakorlaton való részvételhez/teljesítéshez kötött. Ez utóbbi feltétel azt jelenti, hogy ha a hallgató megszakítja a szakmai gyakorlatot, és ezt a szakmai gyakorlatot koordináló oktató ezt írásban jelzi, akkor a már megítélt havi ösztöndíj hátralevő része nem kerül kifizetésre, illetve nem teljesítés esetén a hallgató köteles lehet visszafizetni az előzetesen már átutalt ösztöndíjat. Ez az eljárás ugyanazon elven alapszik, mint amit az egyetem által megítélt tanulmányi és a szociális ösztöndíj esetében is alkalmazunk, az érvényes Ösztöndíjszabályzat szerint.[[1]](#footnote-2)

1. *„18. Az ösztöndíj folyósításának feltétele, hogy a hallgató eleget tegyen a felvett tantárgyak óralátogatási kötelezettségének, a Tanulmányi és Vizsgaszabályzat 15. paragrafusának megfelelően. Ennek hiányában az ösztöndíj megvonandó, az addig kifizetett ösztöndíj pedig visszafizetendő” (* A Sapientia - Erdélyi Magyar Tudományegyetem, ÖSZTÖNDÍJSZABÁLYZATA)

   *„38. Amennyiben az EMTE-n első éves hallgató a felvételi eredmények alapján ösztöndíjban részesült, de a tanév során nem teljesített 40 kreditet az Egyetemen felvett tantárgyakból, köteles a folyósított tanulmányi ösztöndíjat visszafizetni” (* A Sapientia - Erdélyi Magyar Tudományegyetem, ÖSZTÖNDÍJSZABÁLYZATA) [↑](#footnote-ref-2)